cyanic-selkie/wikianc huggingface dataset:
Twenty One Pilots
2014:Quiet Is Violent World Tour
Ապրիլի 13-ին Twenty One Pilots-ը կատարեց "Car Radio" երգը 2014 MTV Movie Awards-ի ժամանակ։ Ապրիլի 28-ին խումբը կատարեց նույն երգը Late Night շոուի ժամանակ Սեթ Մայերսի հետ։
Դեկտեմբերի 31-ին, 2014 թվականին, խումբը թողարկեց "Ode to Sleep" երգի տեսահոլովակը։
2015: Blurryface ալբոմը
2015 թվականի մարտի 16-ին խումբը հարտարարեց, որ Blurryface ալբոմը կթողարկվի մայիսի 19-ին։<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (March 2015)">citation needed ] Նրանք նաև թողարկեցին առաջին սինգլը այս ալբոմից՝ "Fairly Local" երգը ։ Նրանց երկրորդ սինգլը՝ "Tear in My Heart"-ը և դրա տեսահոլովակը թողարկվել են 2015 թվականի ապրիլի 5-ին ։ Ապրիլի 28-ին ալբոմի երրորդ սինգլը՝ "Stressed Out"-ը իր տեսահոլովակի հետ, ներբեռնվել էր ցանց ։
Այս ալբոմը խմբի պատմության մեջ առաջին անգամ գրավեց Billboard 200-ի առաջին հորիզոնականը։.
Խումբը սկսեց շրջագայությունը Blurryface-ի շրջանակներում մայիսի 11-ին Գլազգոյից, Շոտլանդիա։ Հյուսիսամերիկյան շրջագայությունը սկսվեց սեպտեմբերի 8-ին Վաշինգտոնից։ Նրանք շրջեցին ԱՄՆ-ով, Ավստրալիայով, Հարավարևելյան Ասիայով, Ճապոնիայով, Եվրոպայով ։ Նրանք համագործակցեցին Echosmith և Finish Ticket խմբերի հետ։
Երաժշտական ոճը և ազդեցությունները
Twenty One Pilots-ը երաժշտություն ներմուծեցին դաշնամուրի (երբեմն էլեկտրոնային ստեղնաշարի կամ կեյթարի), սինթեզատորի, թմբուկների (երբեմն էլեկտրոնային թմբուկների հետ), վոկալի, և ուկուլելեի խառնուրդ։ նրանց երգերը հիմնված են բանաստեղծությունների վրա (գրված Ջոզեֆի և Դանի կողմից) ։ Ջոզեֆը նշում է, որ, երբ բանաստեղծական տողը շատ երկար է, նա ստիպված է ռեփ կարդալ ։
Մարդիկ հաճախ դժվարանում են խումբը որևէ ժանրի տակ առանձնացնել, քանի որ նրանք շատ ժանրերի խառնուրդ են ։ Սակայն, շատ երկրպագուներ նրանց փոփի ոչ պաշտոնական տեսակի՝ "շիզոֆրենիկ փոփ" (ինչպես նաև շիզոիդ փոփ) ժանրի տակ են առանձնացնում։.
Չնայած որ շատ երգեր իրենց մեջ քրիստոնեական ակնարկներ և (ենթադրաբար) Աստծո մասին հղումներ կան և խմբի բոլոր մասնակիցները քրիստոնյա են, Twenty One Pilots-ը չի համարվում քրիստոնեական խումբ։.
Իրենց պատկերանշանի վերաբերյալ Թայլեր Ջոզեֆը հարցազրույցի ժամանակ ասել է.
Ըստ խմբի, նրանք երաժշտություն են ստեղծում, որպեսզի "մարդկանց ստիպել մտածել", ինչպես նաև ոգևորել նրանց գտնել երջանկություն նրանում, ինչին նրանք հավատում են ։
Արտաքին հղումներ
Կատեգորիա:Ամերիկյան հիփ հոփ խմբեր Կատեգորիա:Դուետներ Կատեգորիա:«Գրեմմի» մրցանակի դափնեկիրներ Կատեգորիա:Twenty One Pilots
Նիկոլայ Վիսոցկու տուն
Նիկոլայ Վիսոցկու տուն (Дом Николая Высоцкого), Նիկոլայ Վիսոցկու նախկին տուն Մոսկվայի Նովայա Բասմաննայա փողոցում։ Ճարտարապետության դաշնային նշանակության հուշարձան է ։
Նոր Ղազանչի
Նոր Ղազանչի, գյուղական համայնք Արցախի Հանրապետության Մարտակերտի շրջանում։ Տեղաբաշխված է հանրապետության հյուսիսարևելյան հատվածում։ Մարտակերտ շրջկենտրոնից գտնվում է 40 կմ հեռավորության վրա, իսկ մայրաքաղաք Ստեփանակերտից՝ 60 կմ հեռավորության վրա։
Նիկոլայ Վիսոցկու տուն
Պատմություն
Ներկայիս շենքի տեղում 18-րդ դարի 70-ական թվականներին կանգնած էր կոմս Լյուդովիկ դը Ժիլիին պատկանող քարե հիմքով փայտե շինությունը։ Արդեն հինգ տարի անց քարե դարձան նաև պատերը ։ 1784 թվականին այն գնեց կայսրուհի Եկատերինա II-ի ֆլիգել-ադյուտանտ Նիկոլայ Վիսոցկին։ Նա վերակառուցեց շենքը կլասիցիզմի ոճով. տան շինարարությունն իրականացվել է 1785-1790 թվականներին ։ Այն ժամանակ այստեղ փողոցի կողմից հայտնվել են վեց սյունով սյունասրահը՝ եզրերից լայն սանդղաբազուկներով, երկրորդ հարկի պատշգամբները՝ կոփածո եզրակալումով, արևելյան մասի շքասանդուղքը, որտեղ գտնվել է պարահանդեսներ անցկացնելու մեծ դահլիճը ։ Կյանքի օրոք Նիկոլայ Պետրովիչը կազմակերպում էր բարձրաշխարհիկ երեկույթներ և պարահանդեսներ ։
Հետաքրքրական էր լուծվել երկու մասնաշենքերը միավորելու խնդիրը։ Դրանցից մեկը ձգվում էր Նովայա Բասմաննայայի երկայնքով (թիվ 13), իսկ երկրորդը՝ Բասմաննայա նրբանցքի կարմիր գծով (թիվ 2)։ Այստեղ ճարտարապետ Մատվեյ Կազակովը կառուցել էր հատած ռոտոնդա, որն ամբողջ համակառույցին հաղորդում էր հանդիսավորություն ու հարմարավետություն։ Ի թիվս այլ բաների, այնտեղ կար եռաթերթիկ ծաղկի տեսքով բազմոցասենյակ, որի պատերը անջատված էին փայտով, իսկ բակի կողմի եռակի պատուհանից բացվում էր հեռավոր Սոկոլնիչյե դաշտավայրի գեղեցիկ տեսարանը ։
Նոր Ղազանչի
Աշխարհագրություն
Առկա են պղնձի (կատարվում են հետազոտություններ) հանքային պաշար։
Նիկոլայ Վիսոցկու տուն
Պատմություն
Շենքը ճանապարհի երթևեկելի մասից բաժանվում էր միմյանց շղթաներով միացված սյունակների շարքով ։
Նոր Ղազանչի
Պատմություն
Անվանումը ստացել է տեղի արհեստավորների մասնագիտությունից, որոնք հայտնի են եղել կենցաղային մետաղե ամանեղեն (որը Արցախի բարբառով նշանակում է ղազան) պատրաստելու գործում։ Այժմյան գյուղը ստեղծվել է 17-րդ դարում, բայց մոտակա տարածքների հնությունները ցույց են տալիս, որ վերջինս բնակավայր է եղել դեռ 12-րդ դարից սկսած։ Բնակավայրի Ս. Գևորգ եկեղեցին կառուցվել է 19-րդ դարում, այժմ ավերված է։ 19-րդ դարի 90-ական թվականների սկզբներին այստեղ կար 35 տուն, 325 բնակիչ, 1970 թվականին` 89 տուն, 455 բնակիչ, 1987 թվականին` 75 տուն, 260 բնակիչ։ Կոլտնտեսությունը կազմավորվել է 1931 թվականին, որը 1967 թվականին միացել է Սրխավենդի տնտեսությանը։ Էլեկտրաֆիկացվել է 1963 թվականին։ Կյանքի միջին տևողությունը 75-80 տարի է։ Շրջապատում նշանավոր են Թունանց բաղեր, Մեղրակերտ սրբավայրերը, Կարմիր եղցին, Առստամանց բաղը, Ջալալանց բաղը և այլ վայրեր, կան բազմաթիվ խաչքարեր, հնագույն գերեզմանաքարեր։ Հայրենական մեծ պատերազմին մասնակցել է 167 մարդ, զոհվել է 65-ը, որոնց հիշատակին կանգնեցված է հուշարձան ։
Նիկոլայ Վիսոցկու տուն
Պատմություն
19-րդ դարի կեսին, Նիկոլայ Պետրովիչի մահից հետո, շենքը փոխել է կարգավիճակը և դարձել եկամտաբեր տուն ։ Շենքը բաժանվել է առանձին բնակարանների, իսկ հետագայում նրան ավելացվել է լրացուցիչ՝ երրորդ հարկ ։ Շենքի հետագա ճակատագրի մասին տեղեկություններ ընդհուպ մինչև արդի ժամանակները առկա չեն։
2012 թվականին շենքն ապօրինի վերանորոգել են, ինչի հետևանքով զգալիորեն տուժել է նրա պատմական տեսքը. կոտրվել են երեսկալները, կոպտատաշ քարով շարվածքը, վնասվել է ճակատի սվաղային շերտը ։ Ներկայումս շինության տարածքները վարձակալությամբ տրվում են գրասենյակներին։
Նոր Ղազանչի
Բնակչություն
Բնակավայրի ազգաբնակչության փոփոխությունը.
Նիկոլայ Վիսոցկու տուն
Ծանոթագրություններ
Կատեգորիա:1790 հիմնադրումներ Կատեգորիա:Մոսկվայի շենքեր և կառույցներ
Նոր Ղազանչի
Հասարարակական կառույցներ
2015 թվականի դրությամբ համայնքում գործում էր գյուղապետարան, մշակույթի տուն և բուժկետ ։
Ծանոթագրություններ
Կատեգորիա:Արցախի Հանրապետության բնակավայրեր Կատեգորիա:Արցախի Հանրապետության աշխարհագրություն
Ացիլում
Ացիլում, օրգանական միացությունների մեջ ջրածնի ատոմը ացիլ՝ R-CO- խմբով տեղակալելու ռեակցիա։ Ացիլուման մասնավոր դեպք է ացետիլացումը (օրգ․ միացությունների մոլեկուլներում ջրածնի ատոմը փոխարինում են ացետիլ՝ CH_3-CO- խմբով)։ Ացիլվում են սպիրտները, թիոսպիրտները, ամինները, ֆենոլները, արոմատիկ ածխաջրածինները ևն։ Ացիլումով ստացվում են շատ արժեքավոր միացություններ, օրինակ՝ ացետիլցելյուլոզ, ասպիրին և այլն։
Կատեգորիա:Քիմիական ռեակցիաներ
Անու Տալի
Անի Տալի (Anu Tali, ), էստոնացի դիրիժոր։
Կենսագրություն
Ավարտել է Տալլինի երաժշտական դպրոցի դաշնամուրի բաժինը։ 1995 թվականից դիրիժորություն է ուսանել Սիբելիուս ակադեմիայում Յորմա Պանուլայի մոտ, ապա սովորել է Էստոնիայի երաժշտության և թատրոնի ակադեմիայում (այդ թվում Ռոման Մատսովի մոտ), և վերջապես 1998-2000 թվականներին ավարտել է իր երաժշտական կրթությունը Սանկտ Պետերբուրգի կոնսերվատորիայում Իլյա Մուսինի և Լեոնիդ Կորչմարի ղեկավարությամբ։
1997 թվականին Տալին հիմնադրել է Էստոնա-ֆիննական սիմֆոնիկ երաժշտական նվագախումբը (Eesti-Soome Sümfooniaorkester), որը հետագայում ընդլայնվել է՝ ընդհանուր 15 երկրներից երաժիշտներ հրավիրելով և անվանափոխվելով Հյուսիսային սիմֆոնիկ նվագախումբ։ Խումբն ամեն տարի հինգ համերգ է տալիս և մինչև այժմ ձայնագրել է երկու սկավառակ, որոնցից առաջինը 2002 թվականին իր մեջ ներառել է Վելմո Տորմիսի «Օվկիանոս» և «Կարապի թռիչքը» նվագախմբային շարանվագների առաջնելույթները։ Երկրորդ ալբոմը ներառել է Յան Սիբելիուսի, Սերգեյ Ռախմանինովի, Էրկի Սվեն Տյույուրի երաժշտական ստեղծագործությունները։ Նվագախմբի տնօրենը դիրիժորի երկվորյակ քույր Կադրի Տալին է։
2004 թվականին արժանացել է Մշակույթի երիտասարդ գործչի էստոնական մրցանակին։
Արտաքին հղումներ
Կատեգորիա:Էստոնացի դիրիժորներ Կատեգորիա:Էստոնիայի երաժշտության և թատրոնի ակադեմիայի շրջանավարտներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Կին դիրիժորներ
Կալա Գոլորիցե
Կալա Գոլորիցե (Cala Goloritzé), լողափ Բաունեի քաղաքում, Օրոսեի ծոցի հարավային մասում, Օլիաստրա գավառ, Սարդինիա։ Սարդինիայի ամենահեղինակավոր լողափն է, ստեղծվել է 1962 թվականին սողանքի արդյունքում։ Լողափի ուշագրավ վայրերից է 143 մ բարձրությամբ լեռնագագաթը, մեկ այլ առանձնահատկություններից է բնական կամարը, որը բացվում է ծովածոցի աջ կողմում։ Լողափը բաղկացած է փոքրիկ սպիտակ ժայռերից և ավազից։
Կալա Գոլորիցեին կարելի է հասնել նավով, կամ այն ճանապարհով, որը ծոցից հասնում է գագաթին, 470 մետր ուղղահայաց անկումով և մոտ մեկ ու կես ժամվա քայլելու ճանապարհով։ Ներկայումս լողափի մոտ գտնվող ափը ամբողջովին փակ է երթևեկության համար, որպեսզի այն զերծ մնա աղտոտվածությունից և զբոսաշրջիկների վրա հարձակումներից։ Ծովով ափ հասնելու համար ամենահարմարավետ և մատչելի տրանսպորտային ծառայությունները մոտակա Արբատաքս և Սանտա Մարիա Նավարես նավահանգիստների վարձակալության նավակներ են։
Կալա Գոլորիցեն 1993 թվականին հռչակվել է Սարդինայի շրջանի «Բնական հուշարձան», այնուհետև, 1995 թվականին անվանվեց «Իտալական ազգային հուշարձան»։
Արտաքին հղումներ
Կատեգորիա:Իտալիայի աշխարհագրություն
Բրայան Կոքս
Բրայան Էդուարդ Կոքսը (Brian Edward Cox ծնվել է 1968 թ․-ի մարտի 3-ին, Լանկաշիրի Օլդեմ քաղաքում )՝ Բրայան Կոքսը անգլիացի ֆիզիկոս է՝ մասնագիտացած տարրական մասնիկների ֆիզիկայի ոլորտում։ Նա Լոնդոնի թագավորական հասարակության անդամ է և Մանչեսթերի համալսարանի պրոֆեսոր։ Նա բարձրագույն էներգիական ֆիզիկայի խմբի անդամ է Մանչեսթերի համալսարանում։
Ուսումը և երաժշտական կարիերան
1989 թ․ Կոքսը եղել է Dare ռոք խմբի անդամ։ Օլդեմի միջնակարգ դպրոցն ավարտելուց հետո սկսել է Մանչեսթերի համալսարանում ֆիզիկա ուսումնասիրել, որտեղ էլ 1993 թ․ միացել է D։Ream խմբին, որի հետ թողարկել է մի քանի հիթ ։ Հետագայում համալսարանում ստացել է գիտությունների թեկնածուի աստիճան։ Կատարել է մի շարք հետազոտություններ տարրական մասնիկների ֆիզիկայի ոլորտում։
Ակադեմիական ձեռքբերումներ, հեռուստատեսություն և ռադիո
Կոքսը իր հռչակը ձեռք բերեց BBC-ի մի շարք հաղորդումներ վարելուց հետո։ Կոքսը Բի-բի-սի 6 երաժշտական նախաճաշ (BBC6 Music Breakfast Show) հաղորդման մշտական մասնակիցն է։ 2009 թ․ հոկտեմբերի 8-ին մասնակցեց Սթիվեն Կոլբերի հեռուստահաղորդմանը և այնտեղ ներկայացրեց իր գիրքը «Why Does E=mc2? (and why should we care?)» (Ինչու է E=mc2? (և ինչու պետք է դա իմանալ?))։ 2010 թ․ Կոքսը BBC առաջարկով նկարահանվեց 5 մասից բաղկացած սերիալում, որը կոչվում էր Wonders of the Solar System, իսկ 2011 թ․ մարտի 6-ին դուրս եկավ սերիալի շարունակությունը՝ Wonders of the Universe։ 2012 թ․ նկարահանվեց Wonders of Life սերիալում, որը ցուցադրվեց 2013 թ.։ 2013 թ․ «Դոկտոր ով» հաղորդման 50-րդ հոբելյանական ծննդյան թողարկման մեջ նկարահանվեց Բրայան Կոքսը։ Նոյեմբերի 15-ին էլ Մեթ Միթմի հետ Կոքսը սկսեց վարել մեկ այլ հաղորդում «Գիտությունը Դոկտոր ով-ում»։ 2013 թ․ նոյեմբերին BBC Two ալիքով գովազդվեց Բրայանի մասնակցությամբ մեկ այլ ֆիլմ՝ Human Universe։
Ձեռքբերոմները
Իր կատարած աշխատանքի համար Կոքսը բազմիցս արժանացել է զանազան մրցանակների։ 2002 թ․ նա դարձավ Հայտնագործողների ակումբի միջազգային անդամ, իսկ 2006 թ․-ին Բրիտանական գիտական ասոցիացիայի կողմից արժանացավ լորդ Կելվինի մրցանակին։ 2012 թ․ արժանացավ Մայք Ֆարադեյի մրցանակին և նշանակվեց Բրիտանական կայսրության Օրդենի սպասավոր։
Անձնական կյանքը
2004 թ․-ին Կոքսը ամուսնացավ հեռուստահաղորդավար Գիա Միլիանովիչի հետ։ Կոքսը նշել է, որ իր մասնագիտական ընտրության վրա մեծապես ազդել է 12 տարեկան հասակում նվեր ստացած գիրքը՝ Կարլ Սագանի «Տիեզերք»-ը։
Արտաքին հղումներ
Կատեգորիա:Անգլիացի ֆիզիկոսներ Կատեգորիա:Բրիտանացի հումանիստներ Կատեգորիա:Անգլիացի հումանիստներ Կատեգորիա:Մանչեսթերի համալսարանի շրջանավարտներ Կատեգորիա:Անգլիացի աստղագետներ Կատեգորիա:Անգլիացի երաժիշտներ Կատեգորիա:Գիտությունների թեկնածուներ Կատեգորիա:Բրիտանացի հաղորդավարներ
Իկո Մարան
Իկո Մարան (Iko Maran, ), էստոնացի գրող։
Կենսագրություն
Իկո Մարանը ծնվել է 1915 թվականին Պսկովում։ 1940 թվականին ավարտել է Տարտուի համալսարանի իրավաբանական ֆակուլտետը։ 1953-1959 թվականներին աշխատել է Վ․ Կինգիսեպի անվան պետական ակադեմիական թատրոնում, 1965-1971 թվականներին Տալլինի քաղաքային թատրոնի գրական բաժնում ։
Ստեղծագործություններ
Գրել է չափածո և արձակ ստեղծագործություններ, թարգմանել մանկական գրականություն։ Առավել հայտնի ստեղծագործություններից են՝
Պարգևներ, մրցանակներ
1974 թվականին արժանացել է մանկական գրականության համար սահմանված Յու. Սմուուլի անվան մրցանակի «Սլոնյայկա մականունով փղիկը» գրքի համար։
Արտաքին հղումներ
Կատեգորիա:Էստոնացի արձակագիրներ Կատեգորիա:Տարտուի համալսարանի շրջանավարտներ Կատեգորիա:Էստոնացի թարգմանիչներ Կատեգորիա:20-րդ դարի թարգմանիչներ Կատեգորիա:Էստոնացի մանկագիրներ
Սիմոն Զավարյան
Սիմոն Մելիքի Զավարյան (1865, գ․ Այգեհատ, (Լոռու մարզ) հոկտեմբերի 27, 1913 թ, Կ․ Պոլիս, թաղված էր Թբիլիսի Խոջիվանքի գերեզմանատանը), հայ հասարակական, քաղաքական գործիչ, ՀՅԴ հիմնադիր-անդամ։
Կենսագրություն
Հասարակական-քաղաքական գործիչ, ՀՅԴ հիմնադիր-անդամ Սիմոն Մելիքի Զավարյանը ծնվել է 1866 թվականին Լոռու Այգեհատ գյուղում։ Տարրական կրթությունը տեղի դպրոցում ստանալուց հետո 7-8 տարեկան Սիմոնը գնում է Թիֆլիս, ուր ընդունվում և հաջողությամբ ավարտում է Ներսիսյան դպրոցը։ Ապա մեկնում է Մոսկվա, ուր մտնում է նշանավոր Պետրովսկու գյուղատնտեսական ակադեմիան, որն  առաջին կարգի մրցանակով ավարտում է 1890 թվականին։ Սիմոն Զավարյանը 1882-1886 թվականներին Քրիստափոր Միքայելյանի հետ եղել է հայ նարոդնիկական խմբակի անդամ։
Հայ Յեղափոխական Դաշնակցության հիմնադրում
1890 թվականին Սիմոն Զավարյանը վերադառնում է ԹիՖլիս, ուր նախապատրաստվում էր Հայ հեղափոխականների Դաշնակցության կազմավորումը։ Սիմոն Զավարյանը Քրիստափոր Միքայելյանի, Ստեփան Զորյանի (Ռոստոմ) և այլոց հետ գործուն մասնակցություն է ունենում ՀՅԴ հիմնադիր ժողովի կազմակերպման գործին։ Նա ընտրվում է Հայ Յեղափոխականների Դաշնակցութեան առաջին ղեկավար մարմնի՝ Կենտրոնական Վարչության անդամ։
ՀՅԴ հիմնադիր ժողովից հետո նրա գործիչները մեկնում են տարբեր շրջաններ։ Սիմոն Զավարյանը ազգային վարժարանի տնօրենի պաշտոնով Հովսեփ Արղությանի հետ անցնում է Տրապիզոն։ Սակայն, մի քանի ամիս անց թուրքական կառավարությունը որպես հեղափոխականներ ձերբակալում է երկուսին։ Օսմանյան դատարանը Զավարյանին ներկայացնում է մեղադրանք։ Հանդես գալով ինքնապաշտպանական հանդուգն ճառով՝ Զավարյանը բավական խիստ քննադատության է ենթարկում սուլթան Աբդուլ Համիդ II-ին և օսմանյան նեխած վարչակարգին։ Ի պատասխան՝ նա դատապարտվում է չորս տարվա բանտարկության։ Բայց շատ չանցած, Սիմոն Զավարյանն ու Հովսեփ Արղությանը որպես ռուսահպատակներ փոխադրվում են Ռուսաստան, իսկ այնտեղից՝ արտաքսվում Բեսարաբիա, ուր աքսորված էր նաև Քրիստափորը։ Այնտեղ երեքը միասին աշխատում են Հ. Յ. Դաշնակցութեան ծրագրի նախագծի պատրաստության վրա։
Աքսորից վերադառնալուց հետո՝ 1892 թվականին Զավարյանը, որ հանդես էր գալիս Անտոն և Սմբատ Օհանյան ծածկանուններով, մասնակցում է կուսակցության առաջին ընդհանուր Ժողովին և Քրիստափորի ու Ռոստոմի հետ մշակում ՀՅ Դաշնակցության անդրանիկ ծրագիր-կանոնագիրը։ Զավարյանը, որին զինակիցներն անվանել են «կուսակցության խիղճն ու սիրտը», 1892 թվականին Թիֆլիսում մասնակցում է «Մշակ» թերթի խմբագիր Գրիգոր Արծրունու հուղարկավորությանը, որի ժամանակ հանդես է գալիս դամբանականով, որը մեծ տպավորություն է թողել ժամանակակիցների վրա։
Կուսակցական գործունեությունը
Այնուհետև Զավարյանը, որպես Հ. Յ. Դաշնակցության Արևելյան Բյուրոյի անդամ և կուսակցության գլխավոր ղեկավարներից մեկը, մինչև 1902 թվականը մնում է ԹիՖլիսում։ Առավելապես նրա վրա էր ծառացած Արևելյան Բյուրոյի գործավարությունն ու թղթակցությունը։ Զավարյանն ի պաշտոնե լինելով պետական գյուղատնտես՝ հաճախ ճամփորդություններ էր կատարում Կովկասի զանազան կողմերը՝ ճամփորդություններն օգտագործելով նաև կուսակցության գործերի և նրա տեղական կազմակերպությունների կազմավորման համար։
Մինչև 1902 թվականը Զավարյանը Հայ Յեղափոխական Դաշնակցության կենտրոնական դեմքն էր Կովկասում հատկապես այն բանից հետո, երբ 1898 թվականին Քրիստափորը մեկնում է արտասահման։ Այս տարիներին Զավարյանը հաճախ է ենթարկվում խուզարկությունների և ձերբակալությունների, բայց միշտ մնում է ազատության մեջ և դիրքի վրա։
190 թվականի գարնանը, երբ Քրիստափորը «Փոթորիկ»-ի գործով մեկնում է Ռուսաստան, նրա փոխարեն, որպես «Դրոշակ»-ի խմբագրության անդամ, Շվեյցարիա՝ Ժնև է մեկնում Սիմոն Զավարյանը։
190 թվականին Բուլղարիայի մայրաքաղաք Սոֆիայում հրավիրված ՀՅԴ 3-րդ ընդհանուր ժողովի որոշումով՝ Սիմոն Զավարյանը Խանասորի Վարդանի հետ անցնում է Կիլիկիա, տեղի հեղափոխական կազմակերպությունը վերականգնելու համար։ Զավարյանին հաջողվում է ամրապնդել Հ. Յ. Դաշնակցության կազմակերպությունը Կիլիկիայում և Լիբանանում՝ երիտասարդ ուժերը կապելով կուսակցության հետ։
Կյանքի վերջին տարիները
Երիտթուրքերի 1908 թվականի հուլիսյան հեղաշրջումից հետո, երբ Կովկասում ցարական հալածանքների և հեղափոխականների ձերբակալությունների հետևանքով ծանրանում է հատկապես ՀՅԴ անդամների վիճակը, Զավարյանը մեկնում է Կոստանդնուպոլիս։ Իսկ Ադանայի 1909 թվականի կոտորածներից հետո անձամբ մեկնում է Կիլիկիա՝ տեղում ստուգելու համար թուրքական վայրագությունների չափն ու պատճառները։ Ադանայից Զավարյանը անցնում է Մուշ և իբրև Տարոնի ազգային դպրոցների ընդհանուր տեսուչ մինչև 1911 թվականը մնում է Մուշում։ Թուրքական տիրապետությունից Արևմտյան Հայաստանի ազատագրման գործում Սիմոն Զավարյանը կարևոր դեր է հատկացրել հայ ժողովրդի կրթական մակարդակի բարձրացմանը և լուսավորության տարածմանը։
1911 թվականի ամռանը Զավարյանը մասնակցում է Կ. Պոլիսի մեջ գումարված ՀՅԴ 6-րդ ընդհանուր Ժողովին։ Ընդհանուր Ժողովի ավարտից հետո Զավարյանը մնում է Կ. Պոլսում՝ որպես ՀՅԴ Արևմտյան Բյուրոյի անդամ Եսայան վարժարանի ուսուցչական աշխատանքից դուրս իր ամբողջ ժամանակն ու եռանդը նվիրելով կուսակցական և հասարակական գործունեությանը։
Մահն ու անմահությունը
1913 թվականի հոկտեմբերի 14-ին իր բնակարանից «Ազատամարտ» թերթի  խմբագրատուն գնալու ժամանակ Աշխատանքի Տան առջև Զավարյանն ուշաթափ ընկնում է գետնին՝ փչելով իր վերջին շունչը։
Կ. Պոլիսում և |ԹիՖլիսում, ուր փոխադրեցին Զավարյանի աճյունը, արտասովոր մարդաշատ հուղարկավորություն է տեղի ունենում։ Նրա զմռսված մարմինը Թիֆլիս է հասցնում բանաստեղծ Սիամանթոն։ Զավարյանի մարմինը հողին է հանձնվում Թիֆլիսի Խոջիվանքի հայոց ազգային պանթեոնում։ 1990-ական թվականների վերջին Զավարյանի աճյունասափորը ԹիՖլիսից փոխադրվում է Լոռի և հողին հանձնվում նրա հայրենի Այգեհատ գյուղում։
Զավարյանը, մասնագիտությամբ լինելով գյուղատնտես, ուսումնասիրել է Երևանի նահանգի, Կարսի մարզի և Ղարաբաղի գյուղատնտեսական վիճակը և այդ մասին գրել է ուսումնասիրություններ, որտեղ ագրարային հարցերը քննել է լիբերալ նարոդնիկության դիրքերից։
Արտաքին հղումներ
Կատեգորիա:Հայ քաղաքական գործիչներ‎ Կատեգորիա:Խոջիվանքի գերեզմանատանը թաղվածներ Կատեգորիա:Հայ հեղափոխականներ Կատեգորիա:Անկախության ակտիվիստներ Կատեգորիա:Հայ հասարակական գործիչներ
Ռալֆ Պարվե
Ռալֆ Պարվե (Ralf Parve, ), էստոնացի գրող։ Էստոնիայի գրողների միության անդամ (1945)։
Էստոնացի գրող Լիլի Պրոմետի ամուսինը։
Կենսագրություն
Ռալֆ Պարվեն ծնվել է 1919 թվականին Ռակվեռեում։ Միջնակարգ դպրոցն ավարտել է 1938 թվականին Տալլինում։ Երկրորդ համաշխարհային պատերազմի ժամանակ ծառայել է Կարմիր բանակում։ 1944-1951 թվականներին աշխատել է որպես լրագրող։ 1947-1989 թվականներին եղել է կոմունիստական կուսակցության անդամ ։
Ստեղծագործություններ
Հրատարակել սկսել է 1936 թվականից։ Առաջին ժողովածուն՝ «Մարտնչողի հոգուց», հրատարակվել է 1945 թվականին։ Պարվեի ստեղծագործությունների մեծ մասը գրված են երեխաների համար։
Արտաքին հղումներ
Կատեգորիա:Էստոնացի գրողներ Կատեգորիա:Էստոնացի բանաստեղծներ Կատեգորիա:Էստոնացի լրագրողներ Կատեգորիա:Էստոնիայի գրողների միության անդամներ
Ֆաբլեթ
Ֆաբլեթ, (phablet հեռախոս բառից և  պլանշետ բառից ), սմարթֆոն, որի չափը գտնվում է սմարթֆոնի և պլանշետի չափերի մեջտեղում՝ 5,7-6,0 դյույմ անկյունագծից մինչև 6,9 և ունի 135 մմ բարակություն ։ Ինչպես նաև հայտնի է իր ոչ պաշտոնական՝ «պլաֆոն» անունով։
Պատմություն
Տարվեր ժամանականերում թողարկվել են սարքեր, որոնք PC Magazine-ի կողմից հիշատակվում են ինչպես ֆաբլեթների նախկին տարբերակներ․
2011 թվականից հետո մի անգամից թողարկվեցին մի քանի նմանատիպ սարքեր․
2011 թվականի հոկտեմբերի 26-ին հարավկորեական LG Electronics ընկերությունը հայտ ներկայացրեց phablet բառի գրանցման համար, որպես առանձին վաճառքային ապրանքանիշ։ Հայտը ընդունվեց միայն 2013 թվականի փետրվարին ։
Համացանցում ֆաբլեթ բառը ավելի հաճախ սկսվեց օգտագործվել, երբ Engadget հրատարակությունը և Ռոյթերսը հայտարարեցին, որ 2013 թվականը լինելու է ֆաբլեթների տարի ։
2014 թվականին հայտնվեցին ֆաբլեթների բազմաթիվ մոդելներ, և Flurry ընկերության գնահատականով բջջային սարքերի շրջանում դրանք կազմում էին 10 % ։
Սարքերի օրինակներ
Հայտնի ֆաբլեթներից են ՝
Սմարթֆոններ արտադրող ընկերությունների մեծ մասը նաև արտադրում են ֆաբլեթներ։ Վերջին ընկերություններից մեկը դարձավ Apple-ը, 2014 թվականին թողարկելով իր iPhone 6 Plus (5.5'') ։
Ծանոթագրություններ
Կատեգորիա:Սմարթֆոններ Կատեգորիա:Բջջային հեռախոսներ Կատեգորիա:Համակարգիչների դասեր Կատեգորիա:Բջջային համակարգիչներ Կատեգորիա:Հեռախոսակապ Կատեգորիա:Անհատական համակարգիչներ Կատեգորիա:Բջջային կապ Կատեգորիա:Կենցաղային էլեկտրոնիկա Կատեգորիա:Անգլերեն բառեր և արտահայտություններ Կատեգորիա:Ճապոնական հայտնագործություններ
Վիրիո լը Պտի
Վիրիո լը Պտի (Virieu-le-Petit), կոմունա Ֆրանսիայում՝ Ռոն Ալպեր մարզի Շամպայն ան Վալրոմե կանտոնում։ Կոմունայի օկրուգը Բելլեն է։
Կոմունայի INSEE կոդը՝ 01453։
Աշխարհագրություն
Կոմունան Փարիզ քաղաքից գտնվում է 420 կմ հարավ-արևելք, Դեպի հյուսիս՝ Լիոն քաղաք, 75 կմ է և 55 կմ հարավ-արևմուտք Բուրկ ան Բրեսից ։
Կոմունայի արևելյան մասում հոսում է Արվյեր գետը (Arvières)։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 309 մարդ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ոսկե մեդալ
Ոսկե մեդալ, ոսկյա մեդալի մեկ տեսակ, որն օգտագործվում է որպես պարգև։
Որպես կանոն, տրվում է մասնակիցներին, որոնք գրավել են առաջին տեղ ցանկացած մրցույթներում, մրցման ընթացքում և ցուցաբերել են լավագույն արդյունք որևէ ստուգարքում։ Երկրորդ և երրորդ տեղեր գրաված հաղթողները սովորաբար պարգևատրվում են արծաթե և բրոնզե համապատասխան մեդալներով։
Տարբերանշանների հայեցակարգն ի սկզբանե ծագել է դեռ ռազմական գործողությունների ժամանակ միջին դարերում, բայց, դեպքերի մեծամասնությունում ոսկե մեդալով պարգևատրվել են ոչ մարտական գործողությունները։ Մասամբ դա տեղի է ունեցել ռազմական բնագավառում ավելի որոշակի պարգևների (օրինակ՝ «Քաջության համար» Ոսկե զենք, Ոսկե գեղմի հուշամեդալ, «Ոսկե Աստղի» մեդալ (Ռուսաստանի Դաշնություն) և այլն) ի հայտ գալու շնորհիվ։
Նոբելյան մրցանակի դափնեկիրներին նույնպես պարգևատրում են ոսկե մեդալով, որը, ի տարբերություն նունանուն պարգևի, պատրաստված է մաքուր ոսկուց։
Պատմություն
Տվյալ մրցանակի անվանումը ծագել է ռազմական գործընթացի ժամանակ դեռ միջնադարում, բայց ժամանակի ընթացքում, ոսկե մեդալը նշանավորվեց առավել ոչ մարտական գործողությունների համար։ Ռազմական ոլորտում կոնկրետացվեց պարգևները (օրինակ՝ Ոսկե զենք «Քաջության համար», Ոսկե գեղմի հուշամեդալ, «Ոսկե Աստղ» մեդալ(Ռուսաստանի Դաշնություն) և այլն)։ 18-րդ դարից ոսկե մեդալով սկսեցին նաև պարգևատրել առավել աչքի ընկնող արվեստի գործիչներին։ Կայսերական արվեստի Ակադեմիան նույնպես հաստատեց Մեծ և Փոքր մեդալներ, որը տրվում էր ամենաակնառու գործիչներին՝ ճարտարապետներին, քանդագագործներին և նկարիչներին։
Օլիմպիական խաղեր
Անտիկ օլիմպիական խաղերի մրցումների գլխավոր օլիմպիական պարգևը եղել է մեդալը, այն հաստատվել է միայն 1896 թվականի Օլիմպիական խաղերի ժամանակ։ Սակայն այն ժամանակ հաղթողների մեդալը արծաթից էր, անկախ գրաված տեղից։ Ոսկե, արծաթե և բրոնզե մեդալների հանձնման սովորույթը՝ առաջին երեք տեղերի համար կազմակերպիչները սահմանեցին սկսած 1904 թվականի Օլիմպիական խաղերից, այնուհետև լայն տարածում գտավ շատ ուրիշ մարզական միջոցառումներում։
Դպրոցական ոսկե մեդալ
«Կրթության ոլորտում առանձնահատուկ հաջողությունների» համար ոսկե մեդալով պարգևատրվել են պետական (ավարտական) ատեստավորում ստացած այն շրջանավարտները, ովքեր ավարտական դասարաններում բոլոր ուսումնական առարկաներից ունեցել են կիսամյակային, տարեկան և ավարտական «գերազանց» գնահատականեր։ Իսկ ոսկե մեդալ ունեցող ատեստատը ձևավորվում է ոսկե տառերով։ Սկսած 2014 թվականից դաշնային մակարդակով այն չի շնորհվել։ Փոխարինվել է նոր պարգևով՝ «Կրթության ոլորտում առանձնահատուկ հաջողությունների» համար 2014 թվականի նմուշով։ Ընդ որում Ռուսաստանի շրջաններին իրավունք է տրվում ինքնուրույն սահմանել պարգևատրումը սովորողներին, այդ թվում՝ նաև ոսկե մեդալով պարգևատրումը շրջանավարտներին։ Դպրոցական ոսկե մեդալն ի հայտ է եկել դեռ նախահեղափոխական Ռուսաստանում․ 1828 թվականին ստեղծվել է «Գիմնազիայի կանոնակարգը»
Ծանոթագրություններ
Կատեգորիա:Սպորտային մրցանակներ և պարգևներ Կատեգորիա:Մեդալներ
Կանդիանա
Կանդիանա (Candiana), քաղաք Իտալիայում՝ Վենետո մարզի Պադովա գավառում ։ Սահմանակից է Անիա, Առե, Բովոլենտա, Կոռեցոլա, Պոնտելոնգո, Տեռասա Պադովանա համայնքներին ։
Բնակչությունը՝ 2.451 մարդ։ Բնակչության միջին խտությունը՝ 111 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Բանակավայրի հովանավորն է համարվում Միքայել հրեշտակապետը։ Տոնն ամեն տարի նշվում է սեպտեմբերի 29-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Աքրոմատին
Աքրոմատին (άχρωμα– անգույն), բուսական և կենդանական բջջակորիզի թույլ ներկվող նյութ, որը պարզ երևում է բջջի անուղղակի բաժանման ժամանակ։ Յուրաքանչյուր բաժանվող բջիջ բնորոշ է իր քրոմատինային և աքրոմատինային ապարատներով։ Վերջինս կազմված է բաժանման կենտրոններից կամ բևեռներից և աքրոմատինային իլիկից, որը հիմնականում սպիտակուցային նյութ է և պարունակում է ամինաթթուներ, նուկլեինաթթուներ։
Կատեգորիա:Գունանյութեր
Գաբուրի Սիդիբե
Գաբուրի «Գեբբի» Սիդիբե (Gabourey «Gabby» Sidibe, ), ամերիկացի դերասանուհի։ Իր դեբյուտը կինոյում դարձել է Կլարիսա Ջոնսի դերը «Գանձ» (Precious) ֆիլմում, որը իրեն բերեց «Independent Spirit» և «Satellite» մրցանակներ։ Այդ դերի համար նա նաև առաջադրվել է «Օսկար», «Ոսկե գլոբուս», «BAFTA» և «Գիլդիա» մրցանակների 2010 թվականին։
Կենսագրություն
Սիդիբեն ծնվել է Բրուքլինում՝ Նյու Յորքում։ Մանկությունն անց է կացրել Կոնեկտիկուտի Նյու Հեյվեն քաղաքում, ուր տեղափոխվել է ծնողների ամուսնալուծությունից հետո ։ Մայրը՝ Էլիս Թան Ռիդլին ամերիկացի R&B երգիչ է, իսկ հայրը՝ Իբնոու Սիդիբեն, ով Սենեգալից է, տաքսու վարորդ է։ Սիդիբեն հաճախել է BMCC, CCNY և Mercy NY քոլեջներ ։ Նախքան դերասանական կարիերան սկսելը աշխատել է «The Fresh Air Fund»-ի գրասենյակում որպես ընդունարանի աշխատող ։
Կարիերա
2009 թվականին, երբ դեռ քոլեջի ուսանող էր, Սիդիբեն հաջողությամբ անցավ լսումները և ստացավ դեր Լի Դենիելսի «Գանձ» ֆիլմում։ Ֆիլմում նա խաղում է 16 տարեկան աղջկա դեր, ով հղիացել է այն բանից հետո, երբ իրեն բռնաբարել է հայրը։ Ֆիլմը հիացմունքով է ընդունվել քննադատների կողմից՝ առաջադրվելով տարբեր մրցանակների ։ Ինքը՝ Սիդիբեն, այդ դերի համար առաջադրվել է «BAFTA», «Ոսկե գլոբուս» և «Օսկար» մրցանակների։
2010 թվականի հոկտեմբերին Սիդիբեն միանում է Բրետ Ռեթների «Ինչպես գողանալ երկնաքեր» ֆիլմի դերասանական կազմին ։ Այդ ֆիլմում նա աղախին էր երկնաքերում, որը ցանկանում էին կողոպտել։ 2010 թվականին նա նաև սկսեց խաղալ «The Big C» սերիալում, որն ունեցավ 4 եթերաշրջան և ավարտվեց 2013 թվականին ։
2013-ի ապրիլին Սիդիբեն հրավիրվեց խաղալու «Ամերիկյան սարսափ պատմություն» սերիալի երրորդ եթերաշրջանում գլխավոր դերերից մեկը՝ Քուինիի դերը ։ Այնուհետև նա վերադարձավ չորրորդ եթերաշրջան՝ «Ամերիկյան սարսափ պատմություն։ Հրեշների կրկեսը» Ռեգինա Ռոզի դերով ։
2015 թվականին նա երկրորդական դեր ստացավ «Կայսրություն» սերիալում ։ Երկրորդ եթերաշրջանից Սիդիբեն մտավ դերասանական հիմնական կազմի մեջ ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ
Հոլգեր Պուկկ
Հոլգեր Պուկկ (Holger Pukk, ), էստոնացի գրող, լրագրող։
Կենսագրություն
Հոլգեր Պուկկը ծնվել է 1919 թվականին Տալլինում։ 1940 թվականին ավարտել է Տալլինի առևտրաարդյունաբերական դպրոցը։ Մասնակցել է Երկրորդ համաշխարհային պատերազմին։ 1954-1974 թվականներին աշխատել է «Pioneer» ամսագրում, 1960-1974 թվականներին եղել է «Täheke» ամսագրի գլխավոր խմբագիրը ։
Ստեղծագործություններ
Գրել է մանկական գրքեր։ Պուկկի «Յուրի» վիպակը հրատարակվել է նաև Ճապոնիայում։ Նշանակալի ստեղծագործություններից են՝
Պարգևներ, մրցանակներ
«Գիշերային մարտ» փաստավավերագրական վիպակի համար (1970) արժանացել է Էստոնիայի հանրապետության կոմերիտմիության մրցանակի։
Misery (երգ)
«Misery», ամերիկյան Maroon 5 փոփ ռոք խմբի երգն է։ Այն թողարկվել է 2010 թվականի հունիսի 22-ին՝ որպես խմբի «Hands All Over» անվանումը կրող երրորդ ստուդիական ալբոմի առաջին սինգլլ ։ Երգը գրվել է Ադամ Լևինի, Ջեսսի Կարմայքլի և Սեմ Ֆարարի կողմից, իսկ երգի պրոդյուսերն է Ռոբերտ Ջոն Լանգը։
Տեսահոլովակ
Երգի տեսահոլովակը, որի ռեժիսորն է Ժոզեֆ Կանը, ներկայացվել է 2010 թվականի հուլիսի 1-ին MTV և VH1 հեռուստաալիքների եթերում ։
Արտաքին հղումներ
Կատեգորիա:2010 սինգլներ Կատեգորիա:Maroon 5 երգեր Կատեգորիա:2010 երգեր Կատեգորիա:Սենտիմենտալ սիրային երգեր
Ափիոնատիպ նյութեր
Ափիոնատիպ նյութեր կամ օփիոիդներ, նյութեր, որոնք ընդունակ են կապ ստեղծել օրգանիզմի օփիոիդային ընկալիչների հետ, որոնք մեծ մասամբ տեղակայված են կենտրոնական նյարդային համակարգում և ստամոքս-աղիքային ուղում։
Ափիոնատիպ նյութերը քնաբեր կակաչից (Papaver somniferum, խաշխաշ) ստացվող և արհեստական եղանակով սինթեզվող թմրամիջոցների խումբ են, որոնք հանդիսանում են օրգանիզմի օփիոիդային ընկալիչների ագոնիստներ։ Այս խմբին են դասվում հերոինը, մորֆինը, կոդեինը, մեթադոնը, բուպրենորֆինը, դեզոմորֆինը և այլն ։
Պատմություն
Ափիոնը մարդու կողմից սկսել է կիրառվել դեռևս 4000 տարի առաջ ։ Մինոսյան քաղաքակրթության շրջանում երկրպագում էին մի Աստվածուհու, որի թագը պատրաստված էր քնաբեր կակաչի (խաշխաշ) պարկուճներից։ Ափիոնի օգտակարության մասին գիտեին դեռևս Հին Հունաստանում, Հռոմում, Չինաստանում ու Հնդկաստանում, որտեղ օգտագործում էին ափիոնի և մանդրագորի թուրմը՝ ցավազրկման համար։ Խաշխաշի մշակման ավելի հին կենտրոններ են հայտնաբերվել Կորինթոսից (ներկայիս Հունաստան) և Աֆիոնից (ներկայիս Թուրքիա) ոչ հեռու։ Հենց այդտեղից էլ խաշխաշի մշակումը տարածվեց դեպի Արևելք։ Մինչև 17-րդ դարի կեսերը ափիոնը կիրառվում էր բացառապես ցավազրկման նպատակներով (ի հակադրություն որպես թմրամիջոց կիրառման) ։
Ռեկրեացիոն (ժամանցի) նպատակով ափիոն ծխելը Չինաստանում տարածվեց 17-րդ դարի երկրորդ կեսից։ Այդ սովորույթն ակտիվորեն խրախուսում էին անգլիացիներն ու ամերիկացիները. ափիոնի վաճառքը հսկայական եկամուտ էր ապահովում։ 18-րդ դարի վերջին Բրիտանական արևելահնդկական ընկերությունը, օգտվելով իր մենաշնորհային իրավունքից, հսկայական քանակությամբ ափիոն ներկրեց Չինաստան, ինչն արդյունքում հանգեցրեց Ափիոնայինն պատերազմներին ։
1804 թվականին գերմանացի երիտասարդ դեղագործ Ֆրիդրիխ Սերտյուրներն առաջին անգամ ափիոնի ալկալոիդներից առանձնացրեց սպիտակ բյուրեղներ և անվանեց մորֆի՝ ի պատիվ Մորփեոս աստծո (ներկայիս մորֆին անվանումն առաջարկվել է Գեյ-Լյուսակի կողմից) ։ Մորֆինի հայտնագործումից հետո, երբ 1853 թվականին առաջին անգամ գործածության մեջ դրվեց ներարկիչը, բժիշկների ձեռքին հայտնվեց ուժեղ «զենք» ցավի դեմ։ Բայց շուտով պարզվեց, որ մորֆինն ավելի շատ է կախվածություն առաջացնում, քան ափիոնը։ Գիտնականների առջև խնդիր դրվեց՝ ստեղծել այնպիսի դեղամիջոց, որից կախվածություն չի առաջանա։
1874 թվականին քիմիկոսները սինթեզի միջոցով ափիոնից ստացան նոր դեղամիջոց՝ հերոինը, որն ավելի ուժեղ ցավազրկող հատկություն ուներ, քան մորֆինը։ Մինչև 1910 թվականը հերոին կարելի էր գնել ցանկացած դեղատնից, բայց հետագայում պարզվեց, որ դա ավելի սարսափելի թմրամիջոց է։ 1898 թվականին բժշկական պրակտիկա մտավ նաև էթիլմորֆինը։ Առաջին ամբողջությամբ սինթետիկ (արհեստական) ափիոնատիպ նյութը՝ պետիդինը (մեպերիդին) սինթեզվել է Գերմանիայում 1937 թվականին, իսկ ավելի ուշ սինթեզվեց նաև մեթադոնը։ ԽՍՀՄ-ում օգտագործվում էր պետիդինի ածանցյալը՝ տրիմեպերիդինը (պրոմեդոլ) ։ Ֆենտանիլն առաջին անգամ սիթեզվել է Բելգիայում 1950-ական թվականների վերջին ։
Կառուցվածք
Ափիոնատիպ նյութերն իրենցից ներկայացնում են քիմիական տարբեր կառուցվածքներով դեղամիջոցների դաս։ Օփիոիդների առավել տարածված կառուցվածքային բաղադրիչը բենզոլային օղակն է՝ միացած ազոտի ատոմին էթիլային և պրոպիլային «կամրջակների» միջոցով։ Այս կառուցվածքն օփիոիդներին նմանեցնում է թիրոզինին՝ ափիոնային պեպտիդների պարզագույն ներսածին (էնդոգեն) էնկեֆալինների կազմի մեջ մտնող ամինաթթու, որը կարևոր դեր էր խաղում օփիոիդային ընկալիչների հետ փոխազդեցության գործում։ Օփիոիդների կառուցվածքում առկա ազոտի ատոմը, որպես կանոն, հանդիսանում է պիպերիդինային օղակի մաս։ Շատ օփիոիդներ հանդիսանում են երրորդային ամիններ ։
Ֆենանտրեններ
Ֆենանտրեններ կամ 4,5α-էպոքսիմորֆինաններ են անվանում բուսական և կիսասինթետիկ օփիոիդների այն խումբը, որը կառուցվածքով մոտ է մորֆինին ։ Մորֆինի և այլ ֆենանտրենային օփիոիդների կարևորագույն կառուցվածքային բաղադրիչ են հանդիսանում A արոմատիկ օղակը և D պիպերիդինային օղակը։
Մորֆինաններ
Մորֆինանների կառուցվածքը տարբերվում է մորֆինի կառուցվածքից հեռավոր էպօքսիդային կամրջակով, որը ձևավորում է E օղակը։ Չնայած մորֆինի և նրա ածանցյալների հետ կառուցվածքային նմանությանը՝ մորֆինանների ստացումն իրականացվում է ամբողջական սինթեզի միջոցով։ Այդպիսի միացությունների օրինակ են լևորֆանոլը և բուտորֆանոլը, որոնք ավելի հզոր են, քան մորֆինի համարժեք ածանցյալները ։
Բենզոմորֆաններ
6,7-բենզոմորֆաններ՝ միայն A, B և D օղակներ պարունակող միացություններ։ Այս տիպի պարզագույն միացություն են հանդիսանում մետազոցինը և ֆենազոցինը՝ μ-ռեցեպտորների ագոնիստները։ Իսկ ահա խառն ագոնիստ-անտագոնիստների օրինակ է հանդիսանում պենտազոցինը՝ μ-ռեցեպտորների թույլ ագոնիստը և κ-ռեցեպտորների ագոնիստը ։
Ծանոթագրություններ
Կատեգորիա:Ափիոնատիպ նյութեր Կատեգորիա:Թմրամիջոցներ
Սպիտակագլուխ եղտյուրիկ
Սպիտակագլուխ եղտյուրիկ  (Vanellus albiceps), քարադրների ընտանիքի թռչուն։
Տարածվածություն
Նրանք ապրում են Արևմտյան Աֆրիկայում՝ սովորաբար մնալով մեծ գետերի մոտ։ Սեզոնային ջրհեղեղների պատճառով թռչունները չվում են ավելի չոր շրջաններ։
Բնութագիր
Մարմնի երկարությունը 28-32 սմ, քաշը 161-214 գրամ է։ Այս կիվիվները ունեն շատ բնորոշ տեսք։ Թևերն ու պոչը սև և սպիտակ են, մեջքը՝ շագանակագույն, մարմնի ստորին մասերը՝ սպիտակ։ Գլուխը հիմնականում մոխրագույն է, բայց սպիտակ թագով։ Կան դեմքի դեղին ականջողանման ելուստներ։ Ոտքերը և աչքերի օղակները նույնպես դեղին են ։
Կենսաբանություն
Նրանք սնվում են միջատներով, որդերով, փափկամարմիններով, խեցգետնանմաններով և փոքր ձկներով։ Սպիտակագլուխ եղտյուրիկը բնում դնում է 2-3 ձու ։
Հղումներ
Կատեգորիա:Քարադրներ Կատեգորիա:Աֆրիկայի թռչուններ
Հերման Բյոմ
Հերման Բյոմ (Hermann Boehm, ), գերմանացի ռազմածովային առաջնորդ, գեներալ-ծովակալ (1941, ապրիլի 1)։
Կենսագրություն
Հերման Բյոմը ծնվել է Լեհաստանի Ռիբնիկ քաղաքում։ 1903 թվականի ապրիլի 1-ին ընդգրկվել է Գերմանիայի ռազմածովային ուժերի կազմում։ 1905 թվականին ավարտել է ռազմածովային ակադեմիայի հատուկ դասընթացը։ 1905 թվականին ծառայել է վերջրյա նավատորմում։ 1906 թվականի սեպտեմբերի 28-ին դարձել է լեյտենանտ ։
1909 թվականի սեպտեմբերի 1-ին դարձել է ծովային հրետանու 4-րդ գումարտակի հրամանատար, 1910 թվականի սեպտեմբերի 15-ին՝ 2-րդ վաշտի ականակիրների դիվիզիայի հրամանատար, 1915-1918 թվականներին՝ ականակիրների 6-րդ նավատորմի ֆլագ-լեյտենանտ ։
Առաջին համաշխարհային պատերազմ
1914 թվականի սեպտեմբերի 19-ին ստացել է կապիտան-լեյտենանտի կոչում։ Առաջին համաշխարհային պատերազմի ժամանակ մասնակցել է Յուտլանդական ճակատամարտին (1916)։ 1918 թվականի հուլիսի 28-ին եղել է «Нордзее» ռազմածովային կայանի շտաբի ադյուտանտ ։
Միջպատերազմյան ծառայություն
1919 թվականի մարտի 16-ին նավատորմի կրճատման պատճառով ազատվել, սակայն 1920 թվականի օգոստոսի 28-ին վերադարձել է ծառայության և նշանակվել Մյուրվիկի ռազմածովային ակադեմիայի նավարկության հրահանգիչ, 1923 թվականի մարտի 28-ին՝ «Нордзее» ռազմածովային կայանի շտաբի 1-ին ադմիրալ։
1926 թվականի մայիսի 18-ին ականակիրների 2-րդ նավատորմի հրամանատար, 1928 թվականի սեպտեմբերի 27-ից՝ խորհրդական, 1929 թվականի սեպտեմբերի 28-ից՝ Ծովային կառավարման ծովային վարչության պետ։
1930 թվականի հուլիսի 1-ին ստացել է 1-ին աստիճանի կապիտանի կոչում, 1932 թվականի սեպտեմբերի 30-ից մինչև 1933 թվականի հոկտեմբերի 2-ը՝ նավատորմի շտաբի պետ, 1933 թվականի հոկտեմբեր 3-ին նշանակվել է «Հեսսեն» գծանավի հրամանատար։
1934-1938 թվականներին, այդ թվում` Իսպանիայի քաղաքացիական պատերազմի ժամանակ եղել է հետախուզական ուժերի նավատորմի հրամանատար (սեպտեմբերի 25, 1934 - սեպտեմբերի 27, 1937) և Իսպանիայում գերմանական էսկադրիլիայի հրամանատար (1936 թվականի օգոստոսի 25 - հոկտեմբերի 5, նոյեմբեր 14 - դեկտեմբերի 15 և 1937 թվականի մարտի 20 - մայիսի 14, հունիսի 23 - օգոստոսի 3)։
1937 թվականի հոկտեմբերի 4-ին եղել է «Нордзее» ռազմածովային կայանի հրամանատար-ծովակալ, 1938 թվականի նոյեմբերի 1-ից՝ Գերմանիայի վերջրյա նավատորմի հրամանատար։
Երկրորդ համաշխարհային պատերազմ
Եղել է ընդունակ ռազմական առաջնորդ, սակայն չի վայելել գլխավոր ծովակալ Էրիխ Ռեդերի աջակցությունը, որը 1939 թվականի հոկտեմբերի 21-ին Բյոմին փոխարինել է փոխծովակալ Վ. Մարշալով։
1940 թվականի ապրիլի 10-ին Նորվեգիայում նշանակվել է հրամանատար-ծովակալ և պաշտոնավարել մինչև 1943 թվականի փետրվարի 1-ը, երբ կարգավիճակը բարձրացել է և պաշտոնը կոչվել է Նորվեգիայի նավատորմի Գերագույն հրամանատարության ղեկավար, սակայն 1943 թվականի մարտի 3-ին Կառլ Դյոնիցը կասեցրել է նրա պաշտոնավարումը Նորվեգիայի կայսերական հանձնակատար Ջոզեֆ Տերբովենին ընդդիմանալու և Ազգային սոցիալիզմի բացակայության» համար։
1943 թվականի մայիսի 1-ին անցել է թոշակի, սակայն 1944 թվականի մարտի 1-ին անսպասելիորեն աշխատանքի է նշանակվել ռազմածովային դպրոցների տեսչությունում։ 1945 թվականի մարտ 31-ին, արդեն երրորդ անգամ, ազատվել է պաշտոնից և անցել թոշակի։
Ծանոթագրություններ
Կատեգորիա:Գերմանացի ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Երկրորդ համաշխարհային պատերազմի մասնակիցներ
Վո ան Բյուժե
Վո ան Բյուժե (Blyes) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Լանյո կանտոնի կազմի մեջ։ Կոմունայի օկրուգը Բելլեն է։
Կոմունայի INSEE կոդը՝ 01431։
Աշխարհագրություն
Կոմունան Փարիզ քաղաքից գտնվում է 400 կմ հարավ-արևելք, դեպի հյուսիս-արևելք՝ Լիոն քաղաք, 45 կմ է և 45 կմ հարավ Բուրկ ան Բրեսից ։
Կոմունայի հարավարևելյան մասը ծածկված է անտառներով։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Տնտեսություն
2010 թվականին աշխատունակ տարիքի (15-64 տարեկան) ունեցող 747 մարդկանցից 588-ը տնտեսապես ակտիվ են եղել, 159-ը `պասիվ (ակտիվության ցուցանիշը` 78,7% է, 1999 թվականին՝ 73,4%)։ 588 ակտիվ բնակիչներից աշխատել են 549-ը (303 տղամարդ, 246 կին), գործազուրկ եղել են 39 -ը (18 տղամարդ, 21 կին)։ 159 պասիվներից 42 հոգի եղել են աշակերտ կամ ուսանող, 74-ը՝ թոշակառու, 43 պասիվ են եղել այլ պատճառներով ։
Քույր քաղաքներ
Ռեդավալլե
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
G7 40-րդ գագաթնաժողով
Մեծ յոթնյակի 40-րդ գագաթնաժողով, Մեծ յոթնյակի 40-րդ գագաթնաժողովն անցկացվել է 2014 թվականի հունիսի 4-5-ը Բրյուսելում (Բելգիա)՝ ավելի վաղ Սոչիում (Ռուսաստան) Մեծ ութնյակի 40-րդ գագաթնաժողովի նույն օրը պլանավորված փոխարեն, որը չեղյալ էր հայտարարվել 2014 թվականի փետրվար-մարտին Ռուսաստանի Դաշնությանը Ղրիմի միանալու կապակցությամբ։
Մարտի 18-ին Ֆրանսիայի ԱԳ նախարար Լորան Ֆաբիուսը հայտարարել էր, որ արևմտյան երկրները պայմանավորվել են դադարեցնել Ռուսաստանի մասնակցությունը G8-ին ։
Մարտի 20-ին Անգելա Մերկելը հայտարարել է. «Քանի դեռ քաղաքական պայմաններ չկան G8-ի նման կարևոր ձևաչափի համար, այլևս չկա G8-ը՝ ոչ գագաթաժողովը, ոչ էլ դրա ձևաչափը»'' ։
Մարտի 24-ին Դևիդ Քեմերոնը հայտարարել է, որ G8 գագաթաժողով Ռուսաստանում այս տարի չի անցկացվի ։ Որոշվել է 2014 թվականի հունիսին Բրյուսելում անցկացնել G7 գագաթաժողով՝ առանց Ռուսաստանի մասնակցության։ Ռուսաստանի անդամակցությունը դադարեցվել է այնքան ժամանակ, քանի դեռ Ռուսաստանը չի փոխել քաղաքական կուրսը ։
Արտաքին հղումներ
Կատեգորիա:G7
Հայկական կինոհամերգ
Հայկական կինոհամերգ (Սովետական Հայաստանի արվեստի վարպետների համերգը), 1954 թվականին «Երևան» կինոստուդիայի նկարահանած երաժշտական ֆիլմ։
Սյուժե
Կինոհամերգում ընդգրկված են հատվածներ Ալեքսանդր Սպենդիարյանի «Ալմաստ», Հարո Ստեփանյանի «Հերոսուհին», Արմեն Տիգրանյանի «Անուշ» և «Դավիթ Բեկ», Տիգրան Չուխաջյանի «Արշակ II» օպերաներից (կատարողներ՝ Տաթևիկ Սազանդարյան, Գոհար Գասպարյան, Ավագ Պետրոսյան, Վ.Գրիգորյանը, Պավել Լիսիցյան և Նար Հովհաննիսյան) և Արամ Խաչատրյանի «Գայանե» բալետից, ինչպես նաև Հայֆիլհարմոնիայի երգի ու պարի անսամբլի, Առնո Բաբաջանյանի դաշնամուրային եռյակի (կատ. Ա. Բաբաջանյան, Ա. Գաբրիելյան, Ս. Ասլամազյան) ելույթները ։
Ծանոթագրություններ
Կատեգորիա:1954 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Գրիգորի Սարգիսովի ֆիլմեր
WannaCry
WannaCry, հայտնի է նաև  WannaCrypt, WCry , WanaCrypt0r 2.0 и Wanna Decryptor , վնասակար ծրագիր, որը համարվում է նաև ցանցային որդ. խաթարում է օգտատերերի բանկային և դրամական հաշիվները՝ վնասելով միայն այն համակարգիչները, որոնք աշխատում են Microsoft Windows օպերացիոն համակարգով։ Այս վնասակար ծրագիրը կոդավորում է համակարգչում առկա բոլոր ֆայլերը և ապակոդավորման համար գումար է պահանջում։  Նրա մասսայական գործընթացն սկսվել է 2017 թվականի մայիսի 12-ից, առաջին թիրախային համակարգիչները Իսպանիայում էին, որից հետո կաթվածահար եղան նաև այլ երկրների համակարգիչներ։ Նրանց շարքերում հայտնվեցին Ռուսաստանը, Ուկրաինան, Հնդկաստանը ։ Տարբեր բարդության աստիճաններով վնասվեցին ավելի քան 500 հազար համակարգիչներ, որոնք պատկանում էին անհատների, կոմերցիոն կազմակերպությունների ու կառավարման համակարգերի, աշխարհի ավելի քան 150 երկրների ։ Այս վիրուսը Համացանցը կաթվածահար արեց 2017 թ.:
Գրոհի մեթոդները
Այս վնասակար ծրագիրը մուտքագրվում է ինտերնետային կայքերը, փնտրում է այնպիսի համակարգիչներ, որոնք ունեն  բաց TCP-port 445 պորտ և, որը պատասխանատու է սպասարկման SMBv1 արձանագրության համար։ Գտնելով այդպիսի համակարգիչ՝ ծրագիրը մի քանի անգամ փորձում է շահագործել նրա խոցելիությունը` EternalBlue, հասնելով նպատակին`տեղակայում է ՙՙգաղտնի դուռ" DoublePulsar, որին հաջորդում է  WannaCry վիրուսային կոդի ներբեռնումն ու տեղակայումը։ Յուրաքանչյուր փորձի ժամանակ վնասակար ծրագիրը ստուգում է ամբողջ համակարգչի բոլոր  խոցելի տեղերը` DoublePulsar, և հայտնաբերելուց հետո սկսվում է տեղակայման գործընթացը  «սև մուտքի» (back door) միջոցով ։ Վնասակար ծրագրի ներբեռնումից հետո սկսվում է նրա, այսպես ասած, դասական գործունեության փուլը` նա գեներացնում է ընտրված համակարգչի կոդը, սահմանում է  մի քանի գաղտնագրեր, որոնք ասոցացվում են RSA-2048 ալգորիթմի հետ։ Այնուհետև WannaCry ծրագիրն սկսում է մուտքագրել որոնման համակարգի օգտվողների համար ֆայլերի որոշակի տեսակներ, որոնք հետագա գործունեության համար դառնում են անձեռնմխելի։ Յուրաքանչյուր ընտրված ֆայլ կոդավորվում է RSA-բանալիով սահմանված բաց կոդով, որն էլ իր հերթին ասոցացվում էAES-128-CBC ունիկալ կամ պատահական անհատական կոդերով։ Սրանք էլ իրենց հերթին կոդավորվում են RSA-բացվող բանալիով վարակված համակարգով և պահպանվում է կոդավորված ֆայլի վերնագրի բաժնում։ Այդ դեպքում յուրաքանչյուր կոդավորված ֆայլի կցվում է  .wncry ընդլայնում։ Որոշակի քանակությամբ  RSA բանալիներ  տեղակայվելուց հետո հղում են ուղարկում դեպի ղեկավարման սերվեր, գրանցվում է   Tor համակարգում, որից հետո էլ վարակված ֆայլերի բոլոր գաղտնագրերը ջնջվում են։ Ավարտելով կոդավորման գործընթացը` ծրագիրը էկրանին արտապատկերում է պատուհան, պահանջելով փոխանցել սահմանված գումարը` биткоинах ձևով, որը համարժեք է 300 ԱՄՆ դոլլարին։ Այս գործընթացը պետք է իրականացվի երեք օրվա ընթացքում, գումարը պետք է փոխանցվի նշված զամբյուղի մեջ։ Եթե փոխանցումը ժամանակին չկատարվի, ապա գումարն ավտոմատ կրկնապատկվում է։ Յոթերորդ օրը, եթե դեռ  WannaCry վնասակար ծրագիրը չի հեռացվել ինֆորմացիոն համակարգից, ապա կոդավորված ֆայլերը ոչնչանում են ։ Հաղորդագրությունն արտածվում է համակարգչի գրանցված լեզվով, բայց իրականում ներգրաված են ընդամենը 28 լեզուներ։ Այս վնասակար ծրագիրը զուգահեռաբար վնասում է թե' լոկալ ցանցին միացված համակարգիչները և թե' համացանցի կամայական հասցեները ։
Այլ տիպի վիրուսներ
Կան վիրուսի շատ տեսակներ, որոնք տարբերվում են իրենց հասցրած վնասների բնույթով, արագությունով և տարածման ձևերով։
ՓՈՍՏԱՂԲ
Փոստաղբը բազմաթիվ հասցեատերերին զանգվածաբար ուղարկված անցանկալի նամակների կույտ է։ Դրանք սովորաբար ստացվում են էլ փոստով, սակայն կարող են գալ նաև նորությունների խմբերի, ակնթարթային հաղորդագրությունների և այլն հետ։ Տարբեր երկրներում տարբեր է, թե' փոստաղբի իրավաբանական սահմանումը, թե' դրա նկատմամբ ցուցաբերվող մոտեցումը։ Տնտեսական Համագործակցության և Զարգացման Կազմակերպությունը (The Organisation for Economic Co-operation and Development - OECD) ստեղծել է մի աշխատանքային խումբ` այս մոտեցումները ներդաշնակեցնելու նպատակով ։
Ֆիշինգը
“|Անձնական տվյալների որսը” (Phishing) փոստաղբի նոր դրսևորում է, որն աստիճանաբար ավելի ու ավելի մեծ մտահոգությունների տեղիք է տալիս սպառողների ապահովության տեսանկյունից։ Այս դեպքում էլ. փոստի հասցեատերերը ստանում են փոստաղբ, որը քողարկված է որպես հայտնի կազմակերպությունից, օրինակ` բանկից օրինական եղանակով ուղարկված էլեկտրոնային նամակ։ Կեղծ վեբ կայքերի հղումներ պարունակող  այդ նամակների նպատակը օգտվողների մասին մասնավոր կամ անձնական բնույթի տեղեկություններ կորզելն է։
Առևտրային նպատակներով ուղարկվող փոստաղբի տարածվածությունը բացատրվում է վերջինիս էժանությամբ ու մեծաքանակ հասցեների մատչելիությամբ։ Զանգվածային նամակներ ուղարկելու նպատակով էլ. հասցեները սովորաբար հավաքագրվում են ցանցային ռոբոտների օգնությամբ (http://en.wikipedia.org/wiki/Internet_bot): Վերջիններս համացանցում որոնումներ կատարելով տարբեր վեբ կայքերից հավաքում են բերքը` գտնում էլ.փոստի հասցեներ։
Էթիկական նկատառումներ
Փոստաղբը հաճախ պարունակում է կեղծ կամ խաբուսիկ տեղեկություններ։ Քանի որ ուղարկողն անանուն է, գործնականում շատ դժվար է նրան պատասխանատվության կանչել կեղծ պնդումների համար։
·    Փոստաղբ տարածողները հաճախ հույսը դնում են հասցեատերերի բարի կամքի վրա` էլեկտրոնային հասցեներ հավաքագրելու և իրենց տվյալների շտեմարանները համալրելու համար։  Օրինակ` ուղարկում են նամակներ, որտեղ հասցեատերերին խնդրում են գրանցել  անձնական տվյալները որևէ  հայտարարագրի կամ խնդրագրի աջակցելու նպատակով։ Հաճախ նշելով այնպիսի պատճառներ, ինչպիսիք են վիրահատության ենթակա երեխան. հեղինակների ստում են պնդելով, թե ինչ-որ կազմակերպություն կամ ընկերություն խոստացել է, որ նամակի յուրաքանչյուր փոխանցման դեպքում կվճարվի գումար։
·    Փոստաղբը կարող է պարունակել վնասակար ծրագրեր (http://en.wikipedia.org/wiki/Malware):
·    Առցանց խարդախության մեկ այլ տեսակ է «419»-ը, որն իր անունն ստացել է Նիգերիայի  օրենսգրքի համապատասխան հոդվածից, որը պատիժ է սահմանում նման տիպի խարդախությունների համար։  Դրանց տարատեսակներից  է՝  բանկային փոխանցումներ իրականացնելու համար օգնության դիմաց մեծ գումար վաստակելու խոստումը։
·   Փոստաղբը կարող է օգտագործվել որպես նենգադուլ։ Դրա օրինակ կարող է ծառայել քննարկումների խմբերը կեղծ հաղորդագրություններով ողողելն ու ծանրաբեռնելը։
Լրացուցիչ տեղեկությունների համար
·     Եվրամիության հակա-սփամ նախաձեռնություն ։
·    Անցանկալի առևտրային էլ.փոստի դեմ եվրոպական կոալիցիա (European Coalition Against Unsolicited Commercial E-mail) :
·      Ցանցային և տեղեկատվական անվտանգության եվրոպական գործակալության (ENISA) կողմից 2007 թ. անցկացված հետազոտությունը Եվրոպական համացանցային ծառայության մատուցողների կողմից անվտանգության և փոստաղբի դեմ միջոցառումներ վերաբերյալ ։
·     Մայքրոսոֆտ ընկերության կայքում, 2004 թ հունիսի 28-ին հրապարակված,  փոստաղբի և անձնական տվյալների որսի մասին Բիլ Գեյթսի հոդվածը ։
·    «419 կոալիցիան պայքարում է 419 դեմ Համացանցում ։
·    Տնտեսական Համագործակցության և Զարգացման Կազմակերպության կայքէջը փոստաղբի մասին ։
·     Էլեկտրոնային նամակների ստուգման  ”Ճշմարտություն թե հորինվածք” վեբ կայքը  ։
·    Օգնություն փոստաղբի հարցում ։
·  SpamBayes-ը անվճար փոստաղբազտիչ է, որը կարելի է տեղադրել Outlook ծրագրում ։
·    Փոստաղբազտիչների մասին ակնարկներ ։